Katedral Santa Sofia, Kyiv

Katedral Santa Sofia di Kyiv, Ukraine, ialah sebuah monumen seni bina Rus' Kiev. Katedral lama ini dahulu salah satu mercu tanda terkenal bandar itu dan tapak warisan pertama di Ukraine yang dimasukkan dalam Senarai Warisan Dunia bersama-sama dengan kompleks Biara Gua Kyiv. Selain bangunan utamanya, bahagian-bahagian lainnya seperti menara loceng dan Rumah Metropolitan. Pada tahun 2011, penjagaan tapak bersejarah ini tukarkan daripada Kementerian Pembangunan Wilayah Ukraine kepada Kementerian Kebudayaan Ukraine.Yatsenko, O. Y. (2011, Februari 9). Holos Ukrayiny 09.02.2011 (dalam bahasa Ukraine). Kementerian Kebudayaan Ukraine. Diarkibkan daripada asal di Web Archive. Salah satu sebabnya adalah Katedral Santa Sofia dan Lavra Kyiv Pechersk dianggap sebagai satu kompleks yang sama oleh Program Warisan Dunia UNESCO tetapi di Ukraine tapak-tapak tersebut diuruskan oleh entiti kerajaan yang berbeza. Kini, ia sebuah muzium.

Dalam bahasa Ukraine, ia dipanggil  () atau  ().

Kompleks katedral ini dan muziumnya adalah bahagian utama Rizab Kebangsaan "Sofia Kyiv", institusi kerajaan bertanggungjawab dalam memelihara kompleks katedral itu serta empat lagi mercu tanda bersejarah di Ukraine.

 Sejarah 
kiri|406x406px
Katedral ini dinamakan sempena katedral Aya Sofia (Kebijaksanaan Suci) dari abad ke-6 di Konstantinopel (kini Istanbul), yang didedikasikan untuk Kebijaksanaan Suci, personifikasi ilmu falsafah dan agama dan bukan seseorang suci bernama Sofia. Pembinaannya dimulakan pada tahun 1037 atau 1011Facts.kieve.ua  dan mengambil masa 20 tahun untuk disiapkan. Menurut satu teori, Yaroslav yang Bijaksana menaja pembinaan Katedral Santa Sofia pada tahun 1037 untuk meraikan kemenangannya melawan bangsa Pecheneg pada tahun 1036 (yang selepas itu tidak pernah mengancam Kyiv lagi). Menurut Dr. Nadia Nikitenko, seorang ahli sejarah yang telah mengkaji katedral ini selama 30 tahun, ia diasaskan pada 1011 semasa pemerintahan bapa Yaroslav, Penguasa Besar Rus Kiev, Vladimir Agung. UNESCO dan Ukraine menerima perkara ini, dan Ukraine telah meraikan ulang tahun ke-1000 katedral ini pada tahun 2011.Booklet "The Millenary of St. Sophia of Kyiv" by Nadia Nikitenko, Kyiv 2011 Ia mempunyai 5 ruang ibu, 5 apsis dan 13 kupola, yang ganjil dalam seni bina Byzantium). Ia dikelilingi galeri bertingkat berganda di tiga sisinya. Dengan ukuran , bahagian luarnya dahulu mempunyai ketapak. Di bahagian dalam, terdapat mozek-mozek dan fresko dari abad ke-11, termasuk gambaran keluarga Yaroslav, dan Orans.

Pada asalnya, Katedral Santa Sofia merupakan makam penguasa-penguasa Kiev seperti Vladimir Monomakh, Vsevolod Yaroslavich dan pengasas katedral ini Yaroslav I yang Bijaksana, tetapi hanya kubur Yaroslav sahaja yang masih terpelihara pada hari ini (lihat gambar).
kanan|thumb| Katedral Santa Sofia, pada tahun 1889, Jabatan Pengumpulan Imej, Galeri Seni Perpustakaan Negara, Washington, DC
Selepas Kyiv dijarah oleh Andrei Bogolyubsky dari Vladimir-Suzdal pada tahun 1169, dan Rus diceroboh Mongol pada tahun 1240, katedral mula terbengkalai. Ia telah dibina semula pada abad ke-16 semasa Komanwel Poland-Lithuania cuba menyatukan gereja Katolik dan Ortodoks. Berikutan Kesatuan Brest 1595-96, Katedral Sofia Suci menjadi milik Gereja Katolik Yunani Ukraine yang menugaskan kerja-kerja pembaikan dan pembinaan semula bahagian atas bangunan itu kepada arkitek Itali Octaviano Mancini dalam gaya Barok Ukraine, sambil mengekalkan bahagian dalaman Byzantiumnya yang indah. Kerja-kerja diteruskan di bawah pimpinan Kozak Hetman Ivan Mazepa sehingga tahun 1767. Pada masa ini, sebuah menara loceng, kantin biara, kedai roti, "Rumah Metropolitan", pintu barat (pintu Zborovski), rumah penginapan, kampus keikhwanan dan bursa (seminari) dibina di sekitar Katedral Sofia Suci. Semua bangunan ini, termasuk katedral, mempunyai ciri-ciri Barok Ukraine yang tersendiri.
Selepas Revolusi Oktober 1917 di Rusia dan semasa kempen antiagama Soviet pada tahun 1920-an, kerajaan ingin katedral ini dimusnahkan dan mengubah kawasannya menjadi taman "Wira-wira Perekop" untuk memperingati kemenangan Tentera Merah dalam Perang Saudara Rusia di Krimea). Katedral ini diselamatkan daripada dirobohForgotten Soviet Plans For Kyiv, Kyiv Post (28 July 2011) (Biara Kubah Emas St. Michael yang bertentangan dengannya diletupkan pada tahun 1935) dengan usaha ramai saintis dan ahli sejarah. Namun begitu, pada tahun 1934, pihak berkuasa Soviet mengambil alih katedral daripada pihak gereja dan menukarkannya kepada muzium seni bina dan sejarah, bersama-sama binaan-binaan di sekelilingnya dari abad ke-17 dan 18.

Sejak akhir 1980-an, ahli politik Soviet, dan kemudiannya Ukraine, berjanji akan mengembalikan katedral ini kepada Gereja Ortodoks. Namun, kerana pertikaian dalam Gereja, pemulangannya ditangguhkan. Gereja Ortodoks dan Yunani-Katolik berdua-dua menuntut pemilikannya. Walaupun semua gereja Ortodoks dibenarkan kadangkala untuk sembahyang berjemaah di sana, kadangkala mereka juga dilarang masuk. Pada tahun 1995, insiden teruk berlaku semasa pengebumian Patriark Volodymyr dari Gereja Ortodoks Ukraine, apabila pihak polis rusuhan terpaksa menghalang pengebumian beliau di muzium itu dan pergaduhan berdarah tercetus.Archived at Ghostarchive and the Wayback Machine:  Sejak itu, belum ada badan agama yang diizinkan bersembahyang jemaah secara tetap di situ. Kompleks itu kini muzium tentang agama Kristian di Ukraine, kebanyakan pengunjungnya pelancong.

Pada 21 Ogos 2007, Katedral Sofia Suci dinamakan sebagai salah satu daripada Tujuh Keajaiban Ukraine, berdasarkan undian oleh pakar dan wargamaya.

Pada September 2023, Kyiv telah disenaraikan sebagai Warisan Dunia yang "dalam bahaya" kerana perang Rusia di Ukraine. Pertubuhan Bangsa-Bangsa Bersatu melakukannya untuk dapat mengusahakan bantuan dan perlindungan kepada tapak tersebut.

 Galeri 

 Kompleks Katedral 

 Katedral Sofia
 Menara loceng
 Rumah Metropolitan, ketua Gereja Ortodoks Ukraine
 Gereja Dewan Makan
 Bangunan Keikhwanan
 Bursa (sekolah menengah)
 Konsistori, majlis hal ehwal gereja
 Menara pintu masuk selatan
 Pintu Zaborovski
 Tempat tinggal paderi dan gerejawan
 Rumah inap
 Tugu Peringatan Perpustakaan Yaroslav

 Nota 

 Rujukan 

 Pautan luar 

 Model 3D Katedral Sofia (3.2 Mb)
  Laman Web Rasmi muzium
 Katedral Sofia Suci - Tapak Sejarah Kyiv
  Sobory.ru - maklumat tentang katedral
 Travel.kyiv.org - maklumat untuk pelancong
 Mozek dan lukisan dinding Katedral St. Sofia
  Софійський собор dalam Wiki-Ensiklopedia Kyiv
  Tempat-tempat wajib dilihat di Kiev - Katedral Sofia Suci 
 Mozek dan Lukisan Dinding Katedral Santa Sofia Kyiv. Album gambar. Kyiv, Mistecvo, 1975.
 Katedral Santa Sofia dalam Google Seni & Budaya


Kategori:Laman web rasmi yang berbeza dalam Wikidata dan Wikipedia
Kategori:Koordinat pada Wikidata
Kategori:Infobox mapframe without OSM relation ID on Wikidata
Kategori:Sofia Kyiv
Kategori:Monumen seni bina Ukraine dengan kepentingan negara di Kyiv
Kategori:Simbol Kyiv
Kategori:Jalan Volodymyrska
Kategori:Bangunan gereja Barok di Ukraine
Kategori:Bangunan gereja Barok di Kyiv
Kategori:Tapak Warisan Dunia di Ukraine
Kategori:Bangunan gereja dengan kubah
Kategori:Tapak pengebumian Rumah Munsö
Kategori:Tapak pengebumian Rumah
Kategori:Gereja yang disiapkan pada tahun 1740
Kategori:Bangunan gereja Ortodoks Timur abad ke-11
Kategori:Daerah Shevchenkivskyi, Kyiv
Kategori:Muzium seni dan galeri di Kyiv
Kategori:Muzium agama di Ukraine
Kategori:Bangunan gereja yang ditukarkan kepada mazhab yang berbeza
Kategori:Katedral Ortodoks Timur di Ukraine
Kategori:Dataran Sophia
Kategori:Katedral di Kyiv